Uzcard: firibgarlikdan himoyalanish uchun oddiy qoidalar

Ayni vaqtda butun dunyo bo‘yicha bir milliarddan ortiq bank kartalari mavjud va bugungi kunda bu tovarlar hamda xizmatlar uchun haq to‘lashning eng qulay vositasi bo‘lib, cheklanmagan miqdorda pul mablag‘larini olib yurish uchun tengsiz vositadir. Bank kartalari moliyaviy vosita sifatida muntazam takomillashtirilmoqda, ularni qo‘llash sohalari hamda xizmat ko‘rsatish ko‘lami kengaymoqda. Deyarli har ikkinchi plastik karta foydalanuvchisi ulardan pul mablag‘larini saqlash maqsadida foydalanadi. Aholi uchun plastik karta hisobi bo‘sh pul mablag‘larini nazorat qilish hamda boshqarishning qulay usuliga aylandi.
Biroq, turli ommabop mahsulotlar singari bank kartalari ham, ayniqsa pul muomalasi sohasida, afsuski, noqonuniy tajovuzlar nishoniga aylandi. Internet tarmog‘idagi firibgarlik eng dolzarb masala bo‘lib qolmoqda. Jinoyatchilar onlayn-do‘konlarda xaridlarni amalga oshirish maqsadida karta ma'lumotlarini oladilar. Eng muhim jihati shundaki, aksariyat bank kartalari bilan bog‘liq firibgarlikka duch kelish holatlari karta egalarinnig beparvoligi yoki xavfsizlikning asosiy qoidalarini bilmasliklari tufayli kelib chiqmoqda.
Emitent-banklar plastik kartalar xavfsizligini maksimal darajada oshirishga harakat qilmoqdalar. Ularni ishlab chiqarish hamda ishlatishda foydalaniladigan himoya texnologiyalari muntazam takomillashtirilmoqda. Bu esa barcha uchun, ya'ni ham banklar, ham karta egalari uchun foydalidir. Biroq, agar foydlanuvchi uni ishlatish qoidalariga rioya qilmasa, banklar bank kartasidan foydalanish xavfsizligini kafolatlay olmaydi. Hamisha shuni yodda tutish kerakki, har qanday kasallikni davolagandan ko‘ra uni oldini olgan afzalroq. “Noqulay” holatlarga tushib qolmaslik hamda karta hisobidagi pul mablag‘laringiz xavfsizligini ta'minlash uchun vaqti-vaqti bilan ushbu oddiy qoidalarni ko‘zdan kechirib turishingizni tavsiya etamiz:
Bank sizga faqat karta hisobidan pul mablag‘lari yechib olinganda va hisob to‘ldirilgandagina SMS-xabar yuboradi. Siz amalga oshirmagan xatti-harakatlar to‘g‘risida, bank yoki to‘lov tizimi nomidan Sizga yuborilgan shubhali murojaatlar to‘g‘risida SMS-xabarlar olinganda, darhol bu haqda xizmat ko‘rsatuvchi bankka xabar bering. Karta operatsiyalarida tasdiqlash uchun Sizdan bank kartangiz ma'lumotlarini, kodlarini va SMS orqali kelgan bir martalik parollarni kiritish yoki taqdim etish talab etilganda ehtiyot bo‘ling. 
6. Internet orqali to‘lovlarni amalga oshirayotganingizda Sizdan CVC xavfsizlik kodi – imzo uchun joyning o‘ng tomonida, karta raqamlarining oxirgi to‘rtta raqamining o‘ng tomonida joylashgan uchta raqamli kodni kiritishni talab qilishadi. Bu ma'lumotlar brauzer, kompyuter va boshqa gadjetlar xotirasida saqlanib qolmasligi uchun, karta egalarini qo‘shimcha himoya qilish uchun amalga oshiriladi. Ulanish uchun ishonchli deb tan olinmagan shubhali resurslarga CVC va CVV xavfsizlik kodini kiritmaslik kerak.
Agar Sizdan kartani skanerlash talab etilsa – kartaning kod joylashgan qismini qog‘oz bilan yopib qo‘ying, aks holda o‘z pul mablag‘laringizni xavf ostiga qo‘yasiz!
Hurmatli plastik karta egalari hushyor bo‘ling hamda kartalaringizdan xavfsiz foydalanishning asosiy qoidalariga rioya qiling, shunda Sizning pullaringiz butunligi va xavfsizligi ta'minlanadi.